

**KOMISIONI QENDROR I ZGJEDHJEVE**

KOMISIONERI SHTETËROR I ZGJEDHJEVE

**Drejtoria e Koordinimit dhe Administrimit të Burimeve Njerëzore**

**NJOFTIM**

**PËR VEND TË LIRË PUNE**

**SHEF SEKTORI NË SEKTORIN E PROKURIMEVE NË DREJTORINË E LOGJISTIKËS**

**LËVIZJA PARALELE BRENDA TË NJËJTËS KATEGORI**

Në mbështetje të nenit 26, kreut V, të ligjit nr. 152, datë 30.05.2013 “Për nëpunësin civil”, i ndryshuar, vendimit nr. 242, të Këshillit të Ministrave datë 18.03.2015 “Për plotësimin e vendeve të lira në kategorinë e ulët dhe të mesme drejtuese”, i ndryshuar, kreu II,“Lëvizja paralele brenda së njëjtës kategori“, Komisioni Qendror i Zgjedhjeve, njofton se:

Në Administratën e Komisionit Qendror të Zgjedhjeve ka 1 (një) vend të lirë pune, për nëpunës civil të kategorisë së ulët drejtuese. Kategoria e pagës III-I.

**Lëvizje Paralele**

Pozicioni u ofrohet fillimisht nëpunësve civilë të së njëjtës kategori për procedurën e lëvizjes paralele! Vetëm në rast se pozicioni, në përfundim të procedurës së lëvizjes paralele, rezulton se ende është vakant, është i vlefshëm për konkurimin nëpërmjet procedurës “Ngritja në detyrë”.

|  |
| --- |
| **PËR TË DY PROCEDURAT (LËVIZJE PARALELE DHE NGRITJA NË DETYRË) APLIKOHET NË TË NJËJTËN KOHË.** |
|  |

**Afati për dorëzimin e dokumentave: 22.09.2025**

**Për lëvizje paralele**

**Afati për dorëzimin e dokumentave: 25.09.2025**

**Për ngritje në detyrë**

Me urdhrin nr. 109 datë 09/09/2025 të Komisionerit Shtetëror të Zgjedhjeve procedura e plotësimit të vendit të lirë për pozicionin Shef Sektori në Sektorin Prokurimeve në Drejtorinë e Logjistikës është e hapur edhe për kandidatë të tjerë nga jashtë shërbimit civil që plotësojnë kushtet dhe kërkesat specifike për procedurën “Ngritje në detyrë”.

**Përshkrimi i përgjithshëm i punës (detyrat kryesore) për këtë pozicion janë:**

1. Të ndjek hartimin e planit të monitorimit dhe kontrollon procesin e monitorit të prokurimit sipas planifikimit institucional.
2. Të sigurojë të dhënat e nevojshme për përgatitjen e rregjistrit të parashikimit dhe rregjistrit të realizimit të procedurave të prokurimit publik.
3. Të përzgjedhë llojin e procedurës së prokurimit (dhe justifikimin, kur është rasti) ,kur kjo nuk bëhet nga stuktura të tjera të posacme.
4. Të hartojë dhe dërgojë njoftimin për publikim brenda afate ligjore dhe kohore.
5. Të përgatisë projekt-urdhëra dhe projekt-udhëzime për t’u miratuar nga titullari për organizimin dhe kontrollin e punës në institucion bazuar në detyrat e sektorit.
6. Të kontrollojë politikat e sektorit duke synuar që ato janë konceptuar në përputhje me legjislacionin në fuqi dhe nënshkruan praktikat në cilësinë e përgjegjësit të sektorit brenda rregullave të funksionimit të institucionit.
7. Të hartojë dokumentat e nevojshme standarte për zhvillimin e procedurave të prokurimeve publike.
8. Të ndjekë procedurat e zhvillimit të prkurimeve publike për të garantuar kryerjen e tyre në përputhje me ligjin, deri në finalizimin e kontrateve përfundimtare me subjektin fitues.
9. Të administrojë të gjitha procesverbalet për përgatitjen e procesit të prokurimit,dokumentet e tenderit,procedurat e përcaktimit të fituesit duke përfshirë dhe procesverbalet e mbledhjeve kur është rasti.
10. Ndjek procesin e komunikimit me operatorët ekonomikë të përfshirë në procesin e ankimimit për cdo vendim në procesin e shqyrtmit të ankesës.
11. Të administrojë dokumentacionin në formë të shkruar,origjinal ose fotokopje të noterizuar të operatorit ekonomik fitues përpara lidhjes së kontratës nga autoriteti/enti kontraktor.
12. Të kryejë herë pas here detyra të tjera të ngarkuara nga eprorët në përputhje me misionin e institucionit

**Kushtet minimale që duhet të plotësojnë kandidatët për lëvizjen paralele janë:**

1. Të jetë nëpunës civil i konfirmuar, brenda së njëjtës kategori për të cilën aplikon.
2. Të mos ketë masë disiplinore në fuqi.
3. Të ketë të paktën dy vlerësimet e fundit “mirë” ose “shumë mirë”.
4. Të plotësojë kriteret e veçanta të përcaktuara në shpalljen për konkurim.

**Kërkesat e veçanta për këtë vend pune janë:**

**Arsimi:** Të zotërojnë diplomë të nivelit “Master shkencor” apo “Master Profesional” të përftuar në fund të studimeve të ciklit të dytë me 120 kredite dhe me kohëzgjatje normale 2 vite akademike në, Shkenca Ekonomike, Juridike.

**Përvoja:** Të kenë përvojë pune jo më pak se 2 (dy) vite në nivel të ulët drejtues.

|  |
| --- |
| **KANDIDATI DUHET TË DËRGOJË ME POSTË OSE DORAZI NË NJË ZARF TË MBYLLUR, NË ZYRËN E PROTOKOLLIT TË KQZ-SË, DOKUMENTET E DOSJES SË TIJ PERSONALE.** |

1. Letër motivimi për aplikim në vendin vakant.
2. Një kopje të jetëshkrimit.
3. Një numër kontakti dhe adresën e plotë të vendbanimit.
4. Fotokopje e diplomës (përfshirë edhe diplomën bachelor) nëse aplikanti disponon një diplomë të një universiteti të huaj, duhet ta ketë të njehsuar pranë Ministrisë së Arsimit, Sportit dhe Edukimit.
5. Fotokopje e diplomës me listën të notave, nëse ka një diplomë dhe listë notash të ndryshme me vlerësimin e njohur në Shtetin Shqiptar, aplikanti duhet ta ketë të konvertuar atë sipas sistemit shqiptar.
6. Fotokopje të një vlerësimi vjetor.
7. Aktin e emërimit si nëpunës civil.
8. Vërtetim nga punëdhënësi i fundit, që aplikanti nuk ka masë disiplinore në fuqi.
9. Fotokopje librezës së punës (të gjitha faqet që vërtetojnë eksperiencën në punë).
10. Certifikata ose dëshmi të kualifikimeve, trajnimeve të ndryshme.
11. Fotokopje të kartës së identitetit.
12. Vërtetim i gjendjes gjyqësore.
13. Vërtetim i gjendjes Shëndetësore.

|  |
| --- |
| **KY DOKUMENTACION DUHET TË DORËZOHET NGA KANDIDATI BRENDA 10 (DHJETË) DITË KALENDARIKE NGA MOMENTI I SHPALLJES NË PORTAL.** |

**Fushat e njohurive, aftësitë dhe cilësitë mbi të cilat do të zhvillohet testimi dhe intervista**

1. Njohuri mbi Kushtetutën e Republikës së Shqipërisë;
2. Njohuri mbi ligjin nr. 10019, datë 28.12.2008, “Kodi Zgjedhor i Republikës së Shqipërisë” i ndryshuar;
3. Njohuri mbi ligjin nr. 44/2015 “Kodi i Procedurave Administrative i Republikës së Shqipërisë”;
4. Njohuri mbi [ligjin nr. 162 datë 23.12.2020 ”Për](https://www.app.gov.al/GetData/DownloadDoc?documentId=8031e2e4-710a-4f61-9b15-378aef3f38f9" \t "_blank) Prokurimin Publik”
5. Njohuri mbi [ligjin nr.16/2024 “Per disa shtesa dhe ndryshime ne ligjin nr. 162/2020 “Per prokurimin publik”](https://www.app.gov.al/GetData/DownloadDoc?documentId=95e50ea4-1d42-48ee-a9b4-92c63266be97)
6. Njohuri mbi ligjin nr. 119/2014, “Për të drejtën e informimit”;
7. Njohuri mbi ligjin nr. 152/2013 “Për nëpunësin civil”, i ndryshuar;
8. Njohuri mbi ligjin nr. 9131, datë 08.09.2003 “Për rregullat e etikës në administratën publike”.
9. [Njohuri mbi vendimin nr. 21, datë 26.02.2024 të Komisionerit Shtetëror të Zgjedhjeve "Për miratimin e rregullores për organizimin dhe funksionimin e brendshëm të Komisionit Qendor të Zgjedhjeve”.](https://www.akshi.gov.al/Legjislacioni/vkm_nr_710_per_krijimin_dhe_funksionimin_e_sistemeve.pdf)

Rezultatet për verifikimin paraprak të kushteve minimale të procedurës së lëvizjes paralele dhe të përmbushjes së kritereve specifike të vendit të punës do të dalin në datën **24.09.2025,** nëpërmjet shpalljes së listës emërore të verifikimit paraprak të kandidatëve që do të vazhdojnë konkurimin, në portalin “Shërbimi Kombëtar i Punësimit” dhe në faqen zyrtare të Institucionit të KQZ-së.

Ankesat nga kandidatët paraqiten në Njësinë Përgjegjëse, brenda 3 (tre) ditëve kalendarike nga shpallja e listës dhe ankuesi merr përgjigje brenda 5 (pesë) ditëve nga data e përfundimit të afatit të ankimit.

|  |
| --- |
| **INTERVISTA ME GOJË DO TË ZHVILLOHET NË AMBIENTET E KQZ-SË NË DATËN 06.10.2025, ORA 10:00.** |

**Mënyra e vlerësimit të kandidatëve:**

Nëpërmjet dokumentacionit të dorëzuar dhe intervistës së strukturuar me gojë.

Totali i pikëve të vlerësimit të kandidatëve është 100 pikë, të cilat ndahen përkatësisht:

* 40 pikë për dokumentacionin e dorëzuar i ndarë: 20 pikë për përvojë, 10 pikë për trajnime apo kualifikime të lidhura me fushën përkatëse, 10 pikë për certifikimin pozitiv;
* 60 pikë për intervistën e strukturuar me gojë;

Komisioni në përfundim të vlerësimit, njofton individualisht kandidatët që kanë konkuruar për rezultatin e tyre.

Kandidatët kanë të drejtë të bëjnë ankim me shkrim në Komisionin e Brendshëm për Lëvizjen paralele për rezultatin e vlerësimit, brenda 3(tre) ditëve kalendarike nga data e njoftimit individual mbi rezultatin. Ankuesi merr përgjigje brenda 3(tre) ditëve kalendarike, nga data e përfundimit të afatit të ankimit.

Komisioni brenda 24 (njëzetë e katër) orëve pas përfundimit të procedurave të ankimit, përzgjedh kandidatin, i cili renditet i pari ndër kandidatët që kanë marrë të paktën 70 pikë.

|  |
| --- |
| **KANDIDATI FITUES DO TË SHPALLET NGA NJËSIA PËRGJEGJËSE NË PORTALIN “SHËRBIMI KOMBËTAR I PUNËSIMIT”, SI DHE NË FAQEN ZYRTARE TË KQZ-SË.** |

**Ngritja në Detyrë**

Në mbështetje të nenit 26, kreut V, të ligjit nr. 152, datë 30.05.2013 “Për nëpunësin civil”, i ndryshuar, vendimit nr. 242, të Këshillit të Ministrave datë 18.03.2015 “Për plotësimin e vendeve të lira në kategorinë e ulët dhe të mesme drejtuese”, i ndryshuar, Kreu III, “Ngritja në Detyrë“, Komisioni Qendror i Zgjedhjeve, njofton se:

Në Administratën e Komisionit Qendror të Zgjedhjeve ka 1 (një) vend të lirë pune, për nëpunës civil të kategorisë së ulët drejtuese. Kategoria e pagës III-I.

**Konkursi do të kalojë në këto faza:**

* Faza e parë;
  1. Verifikimi i kandidatëve që plotësojnë kërkesat e përgjithshme dhe të veçanta, jo më vonë se 10 (dhjetë) ditë kalendarike nga përfundimi i afatit të dorëzimit të dokumentacionit.
* Faza e dytë;
  1. Vlerësimi i jetëshkrimit të kandidatëve, që konsiston në vlerësimin e arsimimit, të përvojës e të trajnimeve, të lidhura me fushën.
  2. Vlerësimi me shkrim.
  3. Intervista e strukturuar me gojë.

**Kërkesat e përgjithshme për këtë vend pune janë:**

1. Të jetë shtetas shqiptar.
2. Të ketë zotësi të plotë për të vepruar.
3. Të zotërojë gjuhën shqipe, të shkruar dhe të folur.
4. Të jetë në kushte shëndetësore që e lejojnë të kryejë detyrën përkatëse.
5. Të mos jetë dënuar me vendim të formës së prerë për kryerjen e një krimi apo për kryerjen e një kundërvajtjeje penale me dashje, që nuk është shuar sipas këtij ligji.
6. Ndaj tij të mos jetë marrë masa disiplinore e largimit nga shërbimi civil, që nuk është shuar sipas këtij ligji.

**Kërkesat e veçanta për këtë vend pune janë:**

**Arsimi:** Të zotërojnë diplomë të nivelit “Master shkencor” apo “Master Profesional” të përftuar në fund të studimeve të ciklit të dytë me 120 kredite dhe me kohëzgjatje normale 2 (dy) vite akademike, në shkenca Juridike, Ekonomike.

**Përvoja:** Të kenë përvojë pune jo më pak se 3 (tre) vite në kategori ekzekutive në fushën e prokurimeve.

**Përvoja për kandidatët nga jashtë shërbimit civil:** Të kenë përvojë pune jo më pak se 5 (pesë) vite në profesion.

**Përshkrimi i përgjithshëm i punës (detyrat kryesore) për këtë pozicion janë:**

1. Të ndjek hartimin e planit të monitorimit dhe kontrollon procesin e monitorit të prokurimit sipas planifikimit institucional.
2. Të sigurojë të dhënat e nevojshme për përgatitjen e rregjistrit të parashikimit dhe rregjistrit të realizimit të procedurave të prokurimit publik.
3. Të përzgjedhë llojin e procedurës së prokurimit (dhe justifikimin, kur është rasti) ,kur kjo nuk bëhet nga stuktura të tjera të posacme.
4. Të hartojë dhe dërgojë njoftimin për publikim brenda afate ligjore dhe kohore.
5. Të përgatisë projekt-urdhëra dhe projekt-udhëzime për t’u miratuar nga titullari për organizimin dhe kontrollin e punës në institucion bazuar në detyrat e sektorit.
6. Të kontrollojë politikat e sektorit duke synuar që ato janë konceptuar në përputhje me legjislacionin në fuqi dhe nënshkruan praktikat në cilësinë e përgjegjësit të sektorit brenda rregullave të funksionimit të institucionit.
7. Të hartojë dokumentat e nevojshme standarte për zhvillimin e procedurave të prokurimeve publike.
8. Të ndjekë procedurat e zhvillimit të prkurimeve publike për të garantuar kryerjen e tyre në përputhje me ligjin, deri në finalizimin e kontrateve përfundimtare me subjektin fitues.
9. Të administrojë të gjitha procesverbalet për përgatitjen e procesit të prokurimit,dokumentet e tenderit,procedurat e përcaktimit të fituesit duke përfshirë dhe procesverbalet e mbledhjeve kur është rasti.
10. Ndjek procesin e komunikimit me operatorët ekonomikë të përfshirë në procesin e ankimimit për cdo vendim në procesin e shqyrtmit të ankesës.
11. Të administrojë dokumentacionin në formë të shkruar,origjinal ose fotokopje të noterizuar të operatorit ekonomik fitues përpara lidhjes së kontratës nga autoriteti/enti kontraktor.
12. Të kryejë herë pas here detyra të tjera të ngarkuara nga eprorët në përputhje me misionin e institucionit

**Kandidatët duhet të dërgojnë me postë ose dorazi në një zarf të mbyllur, në zyrën e protokollit të KQZ-së, këto dokumenta:**

1. Letër motivimi për aplikim në vendin vakant;
2. Një kopje të jetëshkrimit;
3. Nje numër kontakti dhe adresën e plotë të vendbanimit;
4. Fotokopje e diplomës (përfshirë edhe diplomën bachelor) nëse aplikanti disponon një diplomë të një universiteti të huaj, duhet ta ketë të njehsuar paraprakisht pranë institucionit përgjegjës për njehsimin e diplomave, sipas legjislacionit në fuqi
5. Fotokopje e listës së notave, nëse ka listë notash të ndryshme me vlerësimin e njohur nëShtetin Shqiptar, aplikanti duhet ta ketë duhet ta ketë të njehsuar paraprakisht pranë institucionit përgjegjës për njehsimin e diplomave, sipas legjislacionit në fuqi
6. Fotokopje të një vlerësimi vjetor.
7. Aktin e emërimit si nëpunës civil.
8. Vërtetim nga punëdhënësi i fundit, që aplikanti nuk ka masë disiplinore në fuqi.
9. Fotokopje librezës së punës( të gjitha faqet që vërtetojnë eksperiencën në punë)
10. Certifikata ose dëshmi të kualifikimeve, trajnimeve të ndryshme.
11. Fotokopje të kartës së identitetit;
12. Vërtetim i gjendjes shëndetësore;
13. Vërtetim i gjendjes gjyqësore.

|  |
| --- |
| **PRANIMI I DOKUMENTEVE DO TË BËHET, JO MË PAK SE 15 (PESËMBËDHJETË) DITË KALENDARIKE.** |

Në datën **06.10.2025,** do të shpallet lista e vlerësimit paraprak të kandidatëve që do të vazhdojnë konkurimin, në portalin “Shërbimi Kombëtar i Punësimit” dhe në faqen zyrtare të KQZ-së.

Ankesat nga kandidatët që nuk janë kualifikuar paraqesin ankesë me shkrim pranë Njësisë përgjegjëse, brenda 5 (pesë) ditëve kalendarike nga data e njoftimit individual dhe ankuesi merr përgjigje brenda 5 (pesë) ditëve kalendarike nga data e depozitimit të saj.

|  |
| --- |
| **KONKURIMI-TESTIMI ME SHKRIM DO TË BËHET NË KQZ, NË DATËN 20.10.2025, NË ORËN 10:00.** |

**Mënyra e vlerësimit të Kandidatëve;**

Kandidatët do të vlerësohen nga **Komiteti i Pranimit për Ngritjen në Detyrë** (KPND) i ngritur pranë institucionit të KQZ-së.

Totali i pikëve të vlerësimit të kandidatit është 100, të cilat ndahen përkatësisht:

1. 20 pikë për dokumentacioin e dorëzuar (ekperience, trajnime, kualifikime të lidhura me fushën përkatëse, si dhe 2 vlerësimet e fundit pozitive);
2. 40 pikë për intervistën e strukturuar me gojë;
3. 40 pikë për vlerësimin me shkrim.

Kandidatët fitues janë ata që renditen të parët nga kandidatët që kanë marrë të paktën 70 pikë (70% të pikëve).

Njesia përgjegjëse njofton individualisht kandidatët që kanë konkurruar për rezultatin e tyre brenda 24 (njëzetekatër) orëve nga dita që komiteti i njofton vendimin e tij.

Kandidati ka të drejtë të bëjë ankim me shkrim edhe në (KPND) për rezultatin e pikëve brenda 3(tri) ditëve kalendarike nga data e njoftimit individual për rezultatin e vlerësimit. Ankuesi merr përgjigje brenda 5 (pesë) ditëve kalendarike nga data përfundimit të afatit të ankimit.

|  |
| --- |
| **SHPALLJA E FITUESIT/ FITUESVE BËHET NË FAQEN ZYRTARE TË KQZ-SË DHE NË PORTALIN; “SHËRBIMI KOMBËTAR I PUNËSIMIT”.** |

Për sqarime të mëtejshme, mund të kontaktoni në adresën e Komisionit Qendror të Zgjedhjeve, Rruga “Ibrahim Rugova”,Nr.4, Tiranë, si dhe të konsultoni faqen zyrtare në internet [www.kqz.gov.al](http://www.kqz.gov.al).

Drejtoria e Koordinimit dhe Administrimit të Burimeve Njerëzore